Coba ceritain soal William Joseph Donovan dalam bahasa melayu

William Joseph ("Wild Bill") Donovan (1 Januari 1883 – 8 Februari 1959) adalah seorang jeneral Amerika, peguam, pegawai perisikan dan diplomat. Donovan lebih diingati sebagai ketua Pejabat Perkhidmatan Strategik (OSS), iaitu pelopor kepada Agensi Perisikan Pusat, semasa Perang Dunia II. Beliau juga dikenali sebagai "Bapa Perisikan Amerika" dan "Bapa Perisikan Pusat". "Agensi Perisikan Pusat menganggap Donovan sebagai pengasas utamanya," menurut wartawan Evan Thomas dalam profil Vanity Fair 2011. Ruang lobi ibupejabat CIA, di Langley, Virginia, kini mempunyai patung Donovan. Thomas menerangkan bahawa "eksploitasi Donovan adalah sangat mustahil tetapi sekarang di dokumenkan dengan baik dalam rekod masa perang yang didedahkan yang menggambarkan beliau seorang yang berani, mulia, tergesa-gesa, periang, kadangkala keterlaluan dan penuh tipu daya."

Seorang veteran Perang Dunia I yang cemerlang, Donovan merupakan satu-satunya orang yang telah menerima semua empat pingat tertinggi Amerika Syarikat: Iaitu Medal of Honor, Distinguished Service Cross, Distinguished Service Medal, dan National Security Medal. Beliau adalah penerima pingat Silver Star dan Purple Heart, serta anugerah-anugerah lain dari beberapa negara untuk khidmat baktinya dalam kedua-dua Perang Dunia.